# Warashibe chōja

Warashibe chōja (en japonès —わらしべ長者, també conegut com a daietsu o daikokumai) és un conte budista japonès sobre un home pobre que s'enriqueix a través d'una sèrie de canvis successius, a partir d'una sol bri de palla. La història va ser escrita probablement durant el període Heian i inclosa més tard a Konjaku Monogatarishū i Uji Shūi Monogatari. Es va popularitzar durant el període Muromachi. Aquesta llegenda és una anècdota comuna en la cultura popular japonesa.

## Trama

Daietsu-no-suke és un esforçat però desafortunat camperol, que li prega a Guanyin, la deessa de pietat, que l'ajudi a superar la pobresa. Guanyin li diu que viatgi cap a l'oest, portant la primera cosa que toqui en el terra. Quan surt del temple, s'ensopega i agafa un bri de palla. Mentre viatja, atrapa un tàvec que el molestava i l'amarra a la palla. A la propera ciutat, el brunzit del tàvec calma el plor d'un bebè i la mare, agraïda, l'hi intercanvia per tres taronges. Prenent les taronges, continua en el seu viatge i troba una dona deshidratada. Li dona les taronges i ella li regala, a canvi, un valuós teixit de seda. El camperol segueix el seu camí i es troba amb un samurai que té un cavall afeblit. El samurai exigeix la seda a canvi del seu cavall. El camperol cuida a l'animal fins que recupera la salut i continua el seu viatge cap a l'oest. Un milionari s'impressiona pel seu cavall i li convida a la seva casa. La filla del milionari resulta ser la mateixa dona que havia salvat amb les seves taronges. Interpretant-ho com un senyal, el milionari insisteix que el camperol es casi amb la seva filla, fent-lo ric.
Com és normal en la tradició oral, els detalls de la història canvien amb el temps i es generen moltes variants del conte. Algunes versions retraten al camperol com un soldat que canvia el cavall per camps d'arròs i es converteix en un agricultor reeixit, ometent a la filla del milionari.

## En la cultura popular

* One red paperclip, va ser un projecte on es va intercanviar un clip fins a arribar a una casa, inspirant-se en aquesta història.
* En molts jocs de The Legend of Zelda, el jugador ha de fer una llarga sèrie de canvis per arribar a una arma o objecte exclusiu. Els desenvolupadors citen aquesta llegenda com inspiració.
* Similarment, el joc japonès Gloria Union inclou un desafiament opcional que l'heroi Ishut intercanvia una sèrie de banderes blasonades amb peixos diferents, fins a obtenir una capa de manta gegant. La manta gegant és un animal sagrat, dins de la cultura del joc, i completant aquest desafiament es desbloqueja el millor final del joc.
* Junji Kinoshita, escriptor i dramaturg japonès, va publicar una antologia de contes populars japonesos sota el títol d'El milionari de palla.
* En Hyouka, anime i sèrie de novel·les lleugeres, la seva protagonista Hōtarō intercanvia objectes en el seu lloc del festival cultural escolar i fa una referència literal a aquesta llegenda.
* En Suikoden, per obtenir una Star of Destiny anomenada Sarah, l'heroi ha d'obtenir una barra de sabó i fer una sèrie de canvis.
* En l'episodi de The Office «Garage sale», Dwight vol obtenir l'objecte mes valuós, partint d'una xinxeta. Finalment intercanvia un telescopi de USD150 per un paquet de «llegums miraculosos».

## Referències

* ↑ Seco, Irene. Leyendas y cuentos del Japón (en castellà). Ediciones AKAL, 2006, p. 59-65. ISBN 9788446022510.
* ↑ Reader, Ian; Esben Andreasen; Finn Stefánsson. Japanese Religions: Past & Present (en angléss). University of Hawaii Press, 1993, p. 61–62. ISBN 0-8248-1546-7.
* ↑ Japan Encyclopedia. Harvard University Press, 2005, p. 1027. ISBN 0-674-01753-6.
* 1 2 Dreams, Myths and Fairy Tales in Japan (en anglès). Daimon, 1995, p. 39. ISBN 3-85630-544-0.
* ↑ World Digital Library. Daietsu (en japonès). World Digital Library, 1700 [Consulta: 23 novembre 2016].
* ↑ =Saroj Kumar Chaudhuri. Hindu Gods And Goddesses In Japan. Vedams eBooks (P) Ltd, 2003, p. 71. ISBN 978-81-7936-009-5 [Consulta: 23 novembre 2016].
* ↑ Terdiman, Daniel. «ネット版わらしべ長者への道--ペーパークリップは家一軒に化けるか» (en japonès), 17-04-2006. [Consulta: 23 novembre 2016].
* ↑ «赤いクリップで家を手に入れた男----ネット版わらしべ長者ものがたり (単行本)» (en japonès). [Consulta: 23 novembre 2016].
* ↑ «Iwata Asks - Volume 2 : The History of Handheld The Legend of Zelda Games». [Consulta: 23 novembre 2016].
* ↑ «わらしべ長者―日本民話選 (岩波少年文庫) (単行本)» (en japonès). [Consulta: 23 novembre 2016].

## Vegeu també

* Literatura japonesa